РЕПУБЛИКА СРБИЈА

ГРАД НИШ

ГРАДСКА ОПШТИНА ПАНТЕЛЕЈ

ВЕЋЕ ГРАДСКЕ ОПШТИНЕ ПАНТЕЛЕЈ

На основу члана 7. Правилника о додели средстава из буџета Градске општине Пантелеј за програме и пројекте удружења грађана бр. 309-4/2014-01 oд 15.12.2014.године и Правилника о одобравању новчаних средстава бр.309-5/2014-01 oд 15.12.2014.године, Веће Градске општине Пантелеј расписује

**ЈАВНИ ПОЗИВ ГРАДСКЕ ОПШТИНЕ ПАНТЕЛЕЈ ЗА СУФИНАНСИРАЊЕФИНАНСИРАЊЕ ПРОГРАМАПРОЈЕКАТА УДРУЖЕЊА ГРАЂАНА/ОРГАНИЗАЦИЈА ЦИВИЛНОГ ДРУШТВА ИЗ БУЏЕТА ГРАДСКЕ ОПШТИНЕ ПАНТЕЛЕЈ ЗА 2016 ГОДИНУ**

за доделу средстава за програме/пројекте од интереса за Градску општину Пантелеј, који се реализују до 31.12.2016. године, а који се финансирају или суфинансирају из буџета Градске општине из области:

* Културе
* Социјалне заштите
* Пољопривреде( суфинансирање трошкова посете сајмовима)
* Заштите животне средине
* Омладине и активизма младих ( разматра КЗМ)

УСЛОВИ КОНКУРСА:

Право учешћа на конкурсу имају удружења грађана која имају седиште на територији Градске општине Пантелеј или да се програми/пројекти реализују на територији Градске општине Пантелеј, у потпуности или делимично. Предност код доношења одлука имаће удружења чије је седиште на територији Градске општине Пантелеј.

Једно удружење може конкурисати са по једним програмом/пројектом.

Пријава на конкурс врши се на апликационом формулару. Електронска верзија апликационог формулара се може преузети на званичној интернет страници ГО Пантелеја: [www.pantelej.org.rs](http://www.pantelej.org.rs) или узети копију апликационог формулара у канцеларији број 17 у згради ГО Пантелеј, Гутенбергова 4а, 18103 Ниш.

Сваки други начин аплицирања је неприхватљив.

Уз пријаву, обавезно доставити пратећу документацију:

1.Статут удружења/организације подносиоца ( копија)

2.Решење о упису у регистар удружења/организације код АПР (копија)

3. Доказ о отвореном наменском динарском подрачуну у Управи за трезор Ниш и фотокопију картона депонованих потписа.

4.Саставни део пријаве је и изјава одговорног лица да су сви подаци наведени у пријави истинити и тачни и да ће додељена средства (уколико буду додељена) бити наменски утрошена и да ће у законском року бити достављен извештај о реализацији пројекта са пратећом финансијском документацијом.

 Комплетна документација за јавни конкурс доставља се у затвореној коверти на чијој полеђини се наводе подаци о подносиоцу пројекта.

Подносиоци који поднесу непотпуне или неуредне пријаве на конкурс, надлежна комисија ће у року од 10 дана обавестити о томе и позвати их да уреде документацију.

Подносиоци чији пројекти којима конкуришу, по оцени надлежне комисије нису одобрени за финансирање, обавештавају се о томе у року од 10 дана од дана доношења одлуке комисије.

Све пристигле предлоге пројеката који се тичу омладине и активизма младих разматраће Канцеларија за младе Градске општине Пантелеј.

Приоритет за доделу средстава имаће удружења :

* Чије су активности пројекта усмерене ка већем броју корисника
* Која могу да остваре резултата у односу на предложене трошкове
* Која своје пројектне активности усмеравају на документима усвојеним на локалном нивоу
* Која имају искуства у спровођењу пројеката
* Чији су резултати пројекта одрживи

Кориснику средстава који није доставио извештај о реализацији програма, односно пројекта по претходним конкурсима ( за претходну годину) и који средства није утрошио наменски у складу са програмом односно пројектом, наведеном структуром трошкова и до висине средстава тражених од Градске општине Пантелеј назначеној у пријави, неће бити разматрана пријава на нови конкурс.

Учесници конкурса који су добили мањи износ од тражених средстава, дужни су да у року од осам дана од дана обавештења доставе ревидиране износе структуре трошкова програма/пројекта који су наведени у Пријави за конкурс, сходно висини додељених средстава, односно обавештење о томе да ли одустају од средстава која су им додељена.

На полеђини коверте навести „Ревидирани програм/пројекат“ Назив и адресу Удружења.

Пријаве предлога програма односно пројеката се примају до 15. новембра 2016. године.

Комисија за стручну процену пријава ГО Пантелеј/КЗМ разматраће једном месечно пристигле предлоге пројеката и Предлог одлуке о удружењима грађана чији се пројекти финансирају/суфинансирају из буџета ГО Пантелеј, Комисија доставља Већу ГО Пантелеја у року од 7 дана од дана донете Одлуке предлога.

Веће ГО Пантелеј на основу предлога Комисије/КЗМ доноси Одлуку о избору пројеката удружења грађана који се финансирају/суфинансирају из буџета ГО Пантелеј у року од 10 дана од дана пријема предлога од стране Комисије.

Конкурс јеотворен до утрошка средстава утврђених Одлуком о буџету Градске општине Пантелеј за 2016. годину, а најкасније до 31.12.2016. године.

Пријаве са пратећом документацијом се достављају на адресу:

**ГРАДСКА ОПШТИНА ПАНТЕЛЕЈ**

**И**

**КАНЦЕЛАРИЈА ЗА МЛАДЕ**

**КОМИСИЈА ЗА СТРУЧНУ ПРОЦЕНУ ПРИЈАВА ГО ПАНТЕЛЕЈ**

**Гутенбергова 4а, 18000 НИШ**

**Са назнаком на коверти: Пријава на јавни позив за финансирање/суфинансирање програма/пројекaта удружења за 2016. годину из буџета ГО Пантелеј уз назнаку**

**„НЕ ОТВАРАТИ ПРЕ САСТАНКА КОМИСИЈЕ ЗА ОТВАРАЊЕ ПРЕДЛОГА ПРОЈЕКАТА“**